《吊南越王佗》
明代·陈子升

霸图曾与海天赊，真定南来号帝家。未得攀龙空左纛，何须逐鹿向中华。

笙镛报本推任尉，剑履专权笑吕嘉。一自高台稀汉使，楼船几度咽金笳。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。